Andrea Belotti jweġġa' l-għaksa kontra Cremonese Torino huma mħassba wara li Andrea Belotti weġġa' l-għaksa waqt il-konfront tal-Coppa Italia tal-bieraħ kontra Cremonese. L-inċident seħħ f'nofs l-ewwel taqsima fi Stadio Olimpico Grande Torino. Belotti u Paolo Bartolomei daħlu f'konfront aċċidentali u l-player ta' Cremonese niżel fuq l-għaksa tal-captain ta' Torino, u liwiha f'angolu mhux naturali. Għalkemm il-player internazzjonali tal-Italja pprova jkompli wara t-trattament, huwa kellu joġroġ kill-ground ftit minuti wara. Din kienet l-ewwel logħba lura bil-partitarji fil-ground għal Torino u ma kisbux ir-riżultat li kienu jittamaw għalih, hekk kif it-tim ġie bbuwjat fil-ground fil-mistrieħ bir-riżultat ta' 0-0. Il-logħba inawgurali tas-Serie A ta' Torino hija dik ta' tmiem din il-ġimgħa kontra Atalanta nhar is-Sibt 21 ta' Awwissu.